b'\n_START_ARTICLE_\nSusan Sontag\n_START_SECTION_\nLatar belakang\n_START_PARAGRAPH_\nSusan Sontag dilahirkan di bandaraya New York dan membesar di Tucson, Arizona, Amerika Syarikat. Beliau mendapat pendidikan menengah di Los Angeles, California sebelum melanjutkan pendidikannya di Universiti California di Berkeley dan kemudiannya di Universiti Chicago dalam bidang falsafah, sejarah tamadun awal, dan sastera. Sewaktu menuntut di Chicago, Susan Sontag giat mempelajari karya falsafah Jerman. Selepas dianugerahkan ijazah Sarjana dalam bidang falsafah, beliau melanjut ke peringkat Doktor Falsafah dengan kajiannya dalam metafizik, falsafah Yunani, dan teologi di Universiti Harvard.\n_START_SECTION_\nKeluarga dan butiran peribadi\n_START_PARAGRAPH_\nSewaktu umurnya masih 17 tahun, Susan Sontag berkahwin dengan Phillip Rieff, seorang penulis dan pensyarah di Universiti Chicago. Perkahwinan mereka berlangsung selama 8 tahun dan mereka dikurniakan seorang anak lelaki, David. Selepas bercerai, beliau bercinta dengan wanita-wanita. Hubungannya yang terakhir adalah bersama jurugambar Annie Leibovitz._NEWLINE_Susan Sontag meninggal dunia di bandaraya New York setelah mengidap leukemia dan dikebumikan di Montparnasse di Paris. Beliau berusia 71 tahun ketika itu.'